《八月三日飞行自承德历榆关至锦州》
清代·郑孝胥

万峰刺天气扬波，奋翼高举苍穹摩。白云排空荡银海，虹光鸟影如飞梭。

离宫梵宇压关塞，当年万乘频来过。中更世乱虽久废，遗迹犹足辉山河。

南循长城历诸口，戴河秦岛生微涡。海天一碧深可悦，人世迫窄烦张罗。

腰缠骑鹤兴所至，老去两息道与魔。苏仙华表归有日，旧京在眼勿蹉跎。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。